**Nagykárolyi Károlyi kastély**



A mai kastély elődjét [1482](https://hu.wikipedia.org/wiki/1482)-ben Károlyi Láncz László kezdte el építeni, amikor [Mátyás királytól](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) engedélyt kaptak egy kőház építésére.

[1592](https://hu.wikipedia.org/wiki/1592)-ben az eddigi négyszögletes épületet Károlyi Mihály erősítette meg a török elleni harcok idején. Az ekkor négyszögletes kőépületet - mely ez idő tájt a végvár szerepét is betöltötte - bástyákkal, lőrésekkel, belső udvarral, valamint külső várfalakkal, mély vizesárokkal, és külső palisztráddal látták el.

[1699](https://hu.wikipedia.org/wiki/1699)-ben báró [Károlyi Sándor](https://hu.wikipedia.org/wiki/K%C3%A1rolyi_S%C3%A1ndor_(hadvez%C3%A9r)) alakította át újra díszesebb formába.

[1794](https://hu.wikipedia.org/wiki/1794)-ben gróf [Károlyi József](https://hu.wikipedia.org/wiki/K%C3%A1rolyi_J%C3%B3zsef_(f%C5%91isp%C3%A1n)) a régi várat lebontatta és helyébe [Joseph Bitthauser](https://hu.wikipedia.org/w/index.php?title=Joseph_Bitthauser&action=edit&redlink=1) tervei alapján építtetett új kastélyt, [barokk](https://hu.wikipedia.org/wiki/Barokk) stílusban. Az új kastély építése során lemondtak a védőrendszerről, és a belső tereket a lakók szükségleteihez alakították. A négyszintes épület háromszög alapú, dísztornyokkal, fedett belső udvarral és boltozatos pincével ellátott volt. Nagyméretű fogadótermét festmények és szobrok díszítették.

 

A kastély aulája A kastély belseje régen

[1894](https://hu.wikipedia.org/wiki/1894)-ben gróf [Károlyi István](https://hu.wikipedia.org/wiki/K%C3%A1rolyi_Istv%C3%A1n_(politikus,_1845%E2%80%931907)) újból átalakíttatta a kastélyt [Ybl Miklós](https://hu.wikipedia.org/wiki/Ybl_Mikl%C3%B3s) tervei alapján; neo[gótikus](https://hu.wikipedia.org/wiki/G%C3%B3tika)-neo[barokk](https://hu.wikipedia.org/wiki/Barokk) stílusú héttornyos, árokkal körülvett lovagvárrá, melyet széles sáncárok vett körül. Az átalakítást [Meinig Artúr](https://hu.wikipedia.org/wiki/Meinig_Art%C3%BAr" \o "Meinig Artúr) budapesti műépítő végezte.

A kapualjból előszobába, s abból nagyszabású átriumba juthatunk, melyet a méretek meghagyásával a régi négyszögletes várudvarból alakítottak át. Tágasságára jellemző, hogy "egy négyes fogat könnyen megfordulhatott volna benne". Innen vezet fel a lépcső az emeletre, és részben megmaradt az egykor nyitott boltíves folyosó is, melyből a felső szobák nyílnak. Az "átrium" egyik falán három nagy csúcsíves ablak található, mely az impozáns átriumot megvilágítja.

Mennyezetét magyaros, tulipános mintájú faburkolat díszíti. Lépcsője két vörös márványoszlopon nyugszik, a lépcső és a folyosó karfáját egymás mellé sorakozó, gondosan esztergályozott orsós lábak alkotják. Két olasz márványkandallóját a család címeréből vett oroszlánok díszítik. Padozata mozaik.

Az épület 1894 évi átalakítása után a kastély szobáinak fabútorzatát angol minta után Kinczel nevű helybeli asztalos, a lakatosmunkákat Ősz János nagykárolyi iparos készítette.

Az átépítések történetét fekete márványtábla hirdeti az épület falán, melyet még [Károlyi István](https://hu.wikipedia.org/wiki/K%C3%A1rolyi_Istv%C3%A1n_(politikus,_1845%E2%80%931907)) építtetett be ide.

A mai épület stílusa egységes eklektikus és szecessziós stílusú, értékét a [18. századi](https://hu.wikipedia.org/wiki/18._sz%C3%A1zad) [barokk](https://hu.wikipedia.org/wiki/Barokk) elemek csak emelik.

A vár egy részében ma múzeum és könyvtár működik.

A parkot már [1754](https://hu.wikipedia.org/wiki/1754)-ben említették a leírásokban, "mint szép és híres udvari kert"-et, és a leírások említik a park "teknősbéka-tavát" is. A kertben ekkor velencei kőpadok, hatalmas virágtartók és a kastély egyik sarkánál pedig egy régies hangulatú velencei kút is állt.

[Szirmay Antal](https://hu.wikipedia.org/wiki/Szirmay_Antal) leírásában írta a kastély parkjáról: "az épületek nyugati oldalán anglius izlésre épített gyönyörűséges kert vagyon".

A 12 hektáros parkjában több növényritkaság található.

Fái közül egy [1810](https://hu.wikipedia.org/wiki/1810)-ben ültetett platán a legidősebbnek tartott, melyet még gróf Károlyi György ültetett el 7 éves korában.

A park szélén 33 m magas, [1888](https://hu.wikipedia.org/wiki/1888)-ban épült romantikus stílusú viztorony áll, melynek helyén egykor híres sörház volt.

Forrás: https://hu.wikipedia.org/wiki/Károlyi-kastély\_(Nagykároly)